rejauldu/bengali-wikipedia huggingface dataset:
২০০৪ শাহজালাল বোমা আক্রমণ টি ছিলো বাংলাদেশের ব্রিটিশ হাই কমিশনার, আনোয়ার চৌধুরীর উপর একটি গ্রেনেড বোমা জঙ্গি হামলা। এই আক্রমণে হাই কমিশনার আহত হন এবং দু জন প্রত্যক্ষদর্শী মারা যান। এই হামলাটি হারকাত-উল-জিহাদ-আল-ইসলামির দ্বারা পরিচালিত হয়।   পটভূমি  শাহ জালালের মাজার হচ্ছে  বাংলাদেশের সিলেটে ৭০০ বছরের পুরনো একটি সূফী এলাকা। ব্রিটিশ হাই কমিশনার, আনোয়ার চৌধুরী সিলেটে তার পৈতৃক নিবাস দেখতে গিয়েছিলেন। তিনি বাংলাদেশে জন্ম নেওয়া একজন ব্রিটিশ নাগরিক। ২১ মে ২০০৪, তিনি মাজার দেখতে যান। সেখানে তিনি নামায আদায় করেন এবং তার সাথে দেখা করতে আসা লোকজনের সাথে কুশল বিনিময় করছিলেন। ২০০৪ সালের জানুয়ারি মাসে এই মাজারে বোমা হামলা হয় যেখানে ৫ জন লোক প্রাণ হারান।   হামলা  বোমাটি দূতের উপর নিক্ষেপ করা হয় যখন তিনি উপস্থিত জনতার সাথে কথা বলছিলেন। বোমাটি তার পাকস্থলীর উপর এসে আঘাত হানে কিন্তু ফলশ্রুতিতে এটি বিস্ফোরিত হয়নি বরং গড়িয়ে কিছু দূর জেলা কমিশনারের পায়ের কাছে পড়ে এবং সেখানেই এটির বিস্ফোরণ হয়। একজন পুলিশ কর্মকর্তাসহ তিনজন এই বোমা হামলায় নিহত হন।এর মাঝে হাবিল মিয়া নামের একজনের বাড়ি সিলেট এয়ারপোর্ট (তৎকালীন কোতোয়ালি থানা) থানাধীন বাইশটিলায় বলে জানা গেছে। বিস্ফোরণে আনোয়ার চৌধুরী আহত হন।   বিচার  এই মামলায় ২০০৮ সালে হারকাত-উল-জিহাদ-আল-ইসলামি বাংলাদেশের প্রধান মুফতি আব্দুল হান্নানসহ তিন ব্যক্তিকে দণ্ডাদেশ দেওয়া হয়। ব্রিটিশ হাই কমিশন এই বিচার সম্পন্ন প্রক্রিয়াকে স্বাগত জানায় কিন্তু মৃত্যুদণ্ডের বিরোধিতা করে। পুলিশের মতে, এই আক্রমণের উদ্দেশ্য ছিল ইরাক এবং সারা বিশ্বজুড়ে আমেরিকা ও ব্রিটেনের মুসলিম হত্যার প্রতিশোধ নেয়া। গ্রেনেডের উপাদানসমূহে পাকিস্তানের আলামত ছিলো।   প্রতিক্রিয়া   সাবেক ব্রিটিশ বৈদেশিক সচিব জ্যাক স্ট্রো একটি বিবৃতি দেন যেখানে বলা হয় এই বোমা হামলার খবর পেয়ে আমি গভীরভাবে শোকাহত এবং সকল ক্ষতিগ্রস্তদের এবং তাদের পরিবারের প্রতি সমবেদনা জানাচ্ছি। আসলে কি ঘটেছে এবং আহতদের অবস্থা পুরোপুরি পরিষ্কার নয়। বাংলাদেশি কর্তৃপক্ষের কাছ থেকে যথাযথা সমর্থন পাওয়ার জন্য আমরা কৃতজ্ঞ।  তৎকালীন বাংলাদেশের প্রধানমন্ত্রী বেগম খালেদা জিয়া এই হামলার নিন্দা জানান এবং হামলার শিকার ক্ষতিগ্রস্ত ব্যক্তিদের প্রতি সহানুভূতি প্রকাশ করেন।   তথ্যসূত্র   বিষয়শ্রেণী:২০০৪-এ বাংলাদেশে অপরাধ বিষয়শ্রেণী:বাংলাদেশের ইতিহাস (১৯৭১-বর্তমান) বিষয়শ্রেণী:বাংলাদেশে সন্ত্রাসী ঘটনা বিষয়শ্রেণী:বাংলাদেশে সন্ত্রাসবাদ বিষয়শ্রেণী:২০০৪-এ বাংলাদেশে খুন বিষয়শ্রেণী:বাংলাদেশে গুপ্তহত্যার ব্যর্থ প্রচেষ্টা
রূপসা-শ্রেণী হলো ডামেন স্ট্যান টাগ ৩০০৮-শ্রেণীর টাগবোটের ওপর ভিত্তি করে তৈরি একটি বিশেষ ধরনের নৌযান, যা বাংলাদেশ নৌবাহিনীর জন্য বিশেষভাবে ডিজাইন করা হয়েছে। এই শ্রেণীর জাহাজগুলো দেশের অভ্যন্তরীণ চাহিদা পূরণের উদ্দেশ্যে খুলনা শিপইয়ার্ডে নির্মিত হয়েছে। এই নির্মাণকাজে ডামেন গ্রুপ, নেদারল্যান্ডস থেকে অত্যাধুনিক প্রযুক্তিগত সহায়তা নেওয়া হয়েছে।  প্রধান কাজ ও সক্ষমতা:  রূপসা-শ্রেণীর টাগবোটগুলো বহুমুখী কাজ সম্পাদনে সক্ষম। এগুলোর মূল কাজগুলো নিচে দেওয়া হলো:   টোয়িং সেবা: বহিঃনোঙ্গরে বা পোতাশ্রয়ে থাকা অবস্থায় সাবমেরিনসহ নৌবাহিনীর অন্যান্য জাহাজ এবং বাণিজ্যিক জাহাজকে নিরাপদে টেনে নিয়ে যেতে বা সরিয়ে নিতে এই টাগবোটগুলো গুরুত্বপূর্ণ ভূমিকা পালন করে।   নিরাপত্তা ও উদ্ধার অভিযান: পোতাশ্রয়ে বা গভীর সমুদ্রে কোনো ধরনের দুর্ঘটনা ঘটলে, এই জাহাজগুলো জরুরি উদ্ধারকারী যান হিসেবে কাজ করতে পারে।   অগ্নিনির্বাপণ: এই জাহাজগুলোতে শক্তিশালী অগ্নিনির্বাপণ ব্যবস্থা রয়েছে, যা সমুদ্র বা পোতাশ্রয়ে আগুন লাগলে তা দ্রুত নিয়ন্ত্রণে আনতে সাহায্য করে।  এই টাগবোটগুলো বাংলাদেশ নৌবাহিনীর বহরে একটি অত্যাধুনিক সংযোজন, যা দেশের সমুদ্রসীমার নিরাপত্তা এবং নৌ চলাচলের সক্ষমতা বাড়াতে সহায়ক।   ইতিহাস   সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ও বৈদেশিক উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এরই ধারাবাহিকতায়, ১৯৯৯ সালে বাংলাদেশ নৌবাহিনীর অধীনস্থ খুলনা শিপইয়ার্ডে দুইটি টাগবোটের নির্মাণকাজ শুরু হয়। জাহাজ নির্মাণে প্রয়োজনীয় নকশা ও প্রযুক্তি সরবরাহ করে ডামেন গ্রুপ, নেদারল্যান্ডস। জাহাজ দুটি নির্মাণে প্রয়োজনীয় সরঞ্জাম ও উপকরণ দক্ষিণ কোরিয়া হতে সংগ্রহ করা হয়। অবশেষে ৩ অক্টোবর, ২০০৪ সালে বানৌটা রূপসা ও বানৌটা শিবসা জাহাজ দুটি নৌবাহিনীতে কমিশন লাভ করে। আন্তর্জাতিক খ্যাতিসম্পন্ন যুক্তরাজ্য ভিত্তিক ক্লাসিফিকেশন সোসাইটি লয়েডস রেজিস্ট্রার এর নীতিমালা অনুসরণ করে জাহাজ সমূহ নির্মিত হয়।   বৈশিষ্ট্য ও যান্ত্রিক কাঠামো   রূপসা-শ্রেণীর প্রতিটি জাহাজের দৈর্ঘ্য , প্রস্থ  এবং গভীরতা । প্রতিটি জাহাজে রয়েছে ২টি ক্যাটারপিলার ১২ভি ৩৫১২ভি ডিজেল ইঞ্জিন ২৭০০ (মার্কিন যুক্তরাষ্ট্র) এবং ২টি শ্যাফট। যার ফলে জাহাজ দুটি সর্বোচ্চ  গতিতে চলতে সক্ষম।   জাহাজসমূহ    পরিচিতি সংখ্যা  নাম  নির্মাতা  নির্মাণ শুরু  হস্তান্তর  কমিশন  অবস্থা  এ৭২৩ বানৌটা রূপসাখুলনা শিপইয়ার্ড লিমিটেড ১৯৯৯ - ৩ অক্টোবর, ২০০৪ সক্রিয় এ৭২৪ বানৌটা শিবসা   তথ্যসূত্র   বিষয়শ্রেণী:বাংলাদেশ নৌবাহিনীর জাহাজ
কুষ্টিয়া পৌর কেন্দ্রীয় বাস টার্মিনাল কুষ্টিয়া শহরে অবস্থিত একটি বাস টার্মিনাল। ১৯৯৯ সালে কুষ্টিয়া পৌরসভার উদ্যোগে টার্মিনালটি নির্মাণ করা হয়। এটি চৌড়হাস বাস টার্মিনাল নামেও পরিচিত।   অবস্থান   থাম্ব|বাম|ঢাকা রোড  বাস টার্মিনালটি কুষ্টিয়া জেলার কুষ্টিয়া শহরের চৌড়হাস এলাকার আদর্শপাড়ায় ঢাকা রোডের উত্তর পাশে অবস্থিত। কুষ্টিয়া শহরের মজমপুর গেট থেকে টার্মিনালের দুরত্ব ৩.১ কিলোমিটার। টার্মিনালের পশ্চিম দিকে কুষ্টিয়া অঞ্চলিক পাসপোর্ট অফিস, দুর্নীতি দমন কমিশনের কার্যালয় জেল সরকারি গণগ্রন্থাগার ও দক্ষিণ দিকে কারিগরি প্রশিক্ষণ কেন্দ্র অবস্থিত।   ইতিহাস   থাম্ব|বাম|উদ্বোধনী ফলক টার্মিনালটি কুষ্টিয়া পৌরসভার উদ্যোগে নির্মাণ করা হয়। টার্মিনালের নির্মাণ কাজ সম্পন্ন হলে ১৯৯৯ সালের‌ ১১ সেপ্টেম্বর কামরুল ইসলাম সিদ্দিক উদ্বোধন করেন।   অবকাঠামো   টার্মিনালের মোট আয়তন প্রায় । টার্মিনালের মূল ভবনটি একতলা বিশিষ্ট। টার্মিনালে প্রবেশ ও বাহির হওয়ার জন্য দক্ষিণ ৩টি প্রধান রাস্তা এবং উত্তর দিকে ২টি সংযোগ রাস্তা রয়েছে। মূল ভবনের পূর্ব - দক্ষিন দিকে একটি গণসৌচাগার রয়েছে।   প্লাটফর্ম  ভবনের দক্ষিণ দিক ব্যতিত সকল দিকেই প্লাটফর্ম রয়েছে। এছাড়াও উত্তর দিকে ১২০ মিটার দীর্ঘ প্লাটফর্ম রয়েছে।   চিত্রশালা    তথ্যসূত্র    বহিঃসংযোগ      বিষয়শ্রেণী:বাংলাদেশের বাস স্টেশন বিষয়শ্রেণী:১৯৯৯-এ বাংলাদেশে প্রতিষ্ঠিত বিষয়শ্রেণী:কুষ্টিয়া ভিত্তিক সংগঠন বিষয়শ্রেণী:কুষ্টিয়ার পরিবহন
পণ্ডিত দীনদয়াল উপাধ্যায় আদৰ্শ কলেজ () আসামের গোয়ালপাড়া জেলার আমজোঙ্গাতে অবস্থিত একটি বিজ্ঞান কলেজ। কলেজটি গুয়াহাটি বিশ্ববিদ্যালয়ের অধিভুক্ত।  নামকরণ  ২০১৭ সালে কেন্দ্ৰীয় সরকারের সহযোগিতায় গোয়ালপাড়া জেলার আমজোঙ্গায় পণ্ডিত দীনদয়াল উপাধ্যায় আদৰ্শ কলেজ প্ৰতিষ্ঠা করা হয়। দেশের একজন মহান চিন্তাবিদ, দার্শনিক এবং সমাজবিজ্ঞানী পণ্ডিত দীনদয়াল উপাধ্যায়ের নামে কলেজটির নামকরণ করা হয়েছে।।  বিভাগ   অসমীয়া  ইংরেজী  বিজ্ঞান   প্ৰাণী বিজ্ঞান  উদ্ভিদ বিজ্ঞান  রসায়ন বিদ্যা  পদাৰ্থ বিজ্ঞান  গণিত  কম্পিউটার বিজ্ঞান তথ্যসূত্র
জহুরুল ইসলাম (১ আগস্ট ১৯২৮ - ১৯ অক্টোবর ১৯৯৫) ছিলেন একজন বাংলাদেশী উদ্যোক্তা। তিনি ছিলেন "ইসলাম গ্রুপ" এর প্রতিষ্ঠাতা-চেয়ারম্যান।   প্রারম্ভিক জীবন  ১৯২৮ সালের ১ আগস্ট কিশোরগঞ্জ জেলার বাজিতপুর থানার অন্তর্গত ভাগলপুর গ্রামে তার জন্ম। তিনি সরারচর উচ্চ বিদ্যালয় এবং বাজিতপুর উচ্চ বিদ্যালয়ে পড়ালেখা করেন। কলকাতা যাওয়ার পর রিপন হাইস্কুল থেকে ম্যাট্রিকুলেশন পাশ করেন।  উচ্চ শিক্ষা গ্রহণে প্রবল আগ্রহ থাকা সত্ত্বেও দারিদ্র্যতার কারণে তিনি শিক্ষা গ্রহণ করতে পারেননি। ১৯৪৮ সালে তিনি তৎকালীন সিএন্ডবি-তে স্বল্প বেতনে কর্মচারী হিসেবে যোগদান করেন।  কর্মজীবন  জহুরুল ইসলাম সিএন্ডবিতে অনেক বাস্তব অভিজ্ঞতা লাভ করেন এবং সে অভিজ্ঞতাকে কাজে লাগিয়ে তিনি ক্ষুদ্র ঠিকাদারি ব্যবসায় শুরু করেন। ১৯৬৫-এ তিনি ইষ্টার্ন হাউজিং লিমিটেড প্রতিষ্ঠা করেন। জহুরুল ইসলাম ১৯৭৪ সালের দুর্ভিক্ষে কিশোরগঞ্জে খুলেছিলেন দুই শত লঙ্গরখানা। এসব লঙ্গরখানায় সকল দরিদ্র অভুক্ত মানুষের জন্য ৫ মাস ব্যাপী খাদ্য নিশ্চিত করেছিলেন তিনি। ১৯৭৫ সালে তিনি প্রতিষ্ঠা করেন বেঙ্গল ডেভেলপমেন্ট কর্পোরেশন (বিডিসি)। এ কর্পোরেশন বাংলাদেশের প্রথম প্রতিষ্ঠান যা মধ্যপ্রাচ্যে প্রতিযোগিতার মাধ্যমে নির্মাণ ব্যবসা শুরু করে। তার কোম্পানী বাংলাদেশ সংসদ ভবনের আঙ্গিনা, বাংলাদেশ ব্যাংক ভবন, বাংলাদেশ হাইকোর্ট ভবন, বাংলাদেশ সুপ্রিম কোর্ট বিল্ডিং, এমপি হোস্টেল, এবং বাংলাদেশের প্রধান প্রধান মহাসড়কসমূহ  নির্মাণ করে। তিনি পাট ও আসবাবপত্র কারখানা প্রতিষ্ঠা করেন। মধ্যপ্রাচ্যে এই প্রতিষ্ঠানের উল্লেখযোগ্য ব্যবসার মধ্যে রয়েছে নতুন প্রযুক্তিতে আবুধাবিতে ৫০০০ বাড়ি নির্মাণ, ইরাক ও ইয়েমেনে উপশহর নির্মাণ ইত্যাদি। এই সকল কাজের মাধ্যমে তিনি দেশের বিপুল সংখ্যক মানুষের জন্য মধ্যপ্রাচ্যে কর্মসংস্থানের ব্যবস্থা করেন। বিদেশে জনশক্তি রপ্তানি ও কর্মসংস্থানের ক্ষেত্রে তিনি ছিলেন পথিকৃৎ। বাংলাদেশের অন্যতম সফল উদ্যোক্তা হিসেবে তিনি কিংবদন্তি। ১৯৮৯ সালে তিনি প্রতিষ্ঠা করেন জহুরুল ইসলাম মেডিকেল কলেজ।  মৃত্যু এবং উত্তরাধিকার  ১৯৯৫ সালের ১৯শে অক্টোবর সিঙ্গাপুরে চিকিৎসাধীন অবস্থায় মৃত্যুবরণ করেন। তিনি হার্ট অ্যাটাকে মারা যান। তার একমাত্র পুত্র মঞ্জুরুল ইসলাম বর্তমানে ইসলাম গ্রুপের চেয়ারম্যান হিসেবে কর্মরত রয়েছেন।    তথ্যসূত্র  বিষয়শ্রেণী:১৯২৮-এ জন্ম বিষয়শ্রেণী:১৯৯৫-এ মৃত্যু বিষয়শ্রেণী:বাংলাদেশী ব্যবসায়ী বিষয়শ্রেণী:কিশোরগঞ্জ জেলার ব্যক্তি বিষয়শ্রেণী:বাংলাদেশী প্রতিষ্ঠাতা বিষয়শ্রেণী:২০শ শতাব্দীর বাংলাদেশী ব্যবসায়ী
অসিন থত্তুমকাল () (জন্ম: অক্টোবর ২৬, ১৯৮৫) যিনি অসিন নামে সর্বাধিক পরিচিত, একজন সাবেক ভারতীয় অভিনেত্রী এবং ভরতনাট্যম-এ বিশেষভাবে প্রশিক্ষিত নৃত্যশিল্পী। তিনি দক্ষিণ ভারতীয় চলচ্চিত্র শিল্পের মাধ্যমে নিজের অভিনয়জীবন শুরু করেন, তবে বর্তমানে বলিউডের চলচ্চিত্রে তার উপস্থিতি বেশি পরিলক্ষিত। এই অভিনেত্রী আটটি ভাষায় কথা বলতে পারেন, এবং নিজের চলচ্চিত্রে ডাবিং নিজেই করেন।   চলচ্চিত্রের তালিকা   +মূল  চলচ্চিত্র যা এখনো মুক্তি দেয়া হয়নি   বছর শিরোনাম ভূমিকা ভাষা নোটসূত্র ২০০১ নরেন্দ্রন মাকন জয়কণ্ঠ ভাকা সোয়াথি মালয়ালম ডেব্যু চলচ্চিত্র ২০০৩ আম্মা নান্না ও তমিলা আম্মায়ি Mugaambigaambaal 'চেন্নাই' তেলুগু সেরা অভিনেত্রীর জন্য ফিল্মফেয়ার পুরস্কার - তেলুগু ২০০৩ শিবামণি (২০০৩-এর চলচ্চিত্র) বাসান্তা তেলুগু ২০০৪ এম. কুমারান এস/ও মহালক্ষ্মী মিথিলি 'মালাবার' তামিল মনোনীত - সেরা অভিনেত্রীর জন্য ফিল্মফেয়ার পুরস্কার - তামিল ২০০৪ লক্ষ্মী নরসিমহা রুখমিনি তেলুগু ২০০৪ ঘর্ষনা মায়া তেলুগু ২০০৫ উল্লাম কেতকুমে প্রিয়া তামিল ২০০৫ চাক্রাম (২০০৫-এর চলচ্চিত্র) লক্ষ্মী তেলুগু ২০০৫গজনী(২০০৫-এর চলচ্চিত্র)  কাল্পানা তামিল সেরা অভিনেত্রীর জন্য ফিল্মফেয়ার পুরস্কার - তামিল ২০০৫ মাজা সীতা লক্ষী তামিল মনোনীত - সেরা অভিনেত্রীর জন্য ফিল্মফেয়ার পুরস্কার - তামিল ২০০৫ শিভাকাশী (২০০৫-এর চলচ্চিত্র) হেমা তামিল ২০০৬ আন্নাভারাম (২০০৬-এর চলচ্চিত্র) ঐশ্বরিয়া তেলুগু ২০০৬ ভারালারু দিব্যা তামিল ২০০৭ আলওয়ার (২০০৭-এর চলচ্চিত্র) প্রিয়া তামিল ২০০৭ পোক্কিরি শ্রুতি তামিল মনোনীত - সেরা অভিনেত্রীর জন্য ফিল্মফেয়ার পুরস্কার - তামিল ২০০৭ ভেল (২০০৭-এর চলচ্চিত্র) সোয়াথি তামিল ২০০৮ দশাবতারম কোথাই রাধা ও আন্দাল তামিল মনোনীত - সেরা অভিনেত্রীর জন্য ফিল্মফেয়ার পুরস্কার - তামিল ২০০৮ গজনী (২০০৮-এর চলচ্চিত্র) কল্পনা শেট্টি হিন্দি সেরা নারী চরিত্রে আত্মপ্রকাশের জন্য ফিল্মফেয়ার পুরস্কারমনোনীত — সেরা অভিনেত্রীর জন্য ফিল্মফেয়ার পুরস্কার ২০০৯ লণ্ডন ড্রিমস প্রিয়া হিন্দি ২০১১ কাভালান মীরা Muthuramalingam তামিল ২০১১ রেডি সানজানা সিং হিন্দি ২০১২হাউজফুল ২ হেনা কাপুর হিন্দি ২০১২ বোল বাচ্চন সানিয়া আলী / সানিয়া বচ্চন / আপেকশা হিন্দি ২০১২ খিলাড়ি ৭৮৬ ইন্দু টেন্ডুলকার হিন্দি ২০১৫ অল ইস ওয়েল (২০১৫-এর চলচ্চিত্র) নিম্মী  হিন্দি   তথ্যসূত্র    বহিঃসংযোগ        বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:কালাইমামানি পুরস্কার প্রাপক বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কোচির অভিনেত্রী বিষয়শ্রেণী:আন্তর্জাতিক তামিল চলচ্চিত্র পুরস্কার বিজয়ী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
thumb|right|পেরুর ভাষা স্পেনীয় ভাষা পেরুর সরকারি ভাষা।  দেশের প্রায় ৮৫% লোক স্পেনীয় ভাষাতে কথা বলেন। এছাড়া পেরুতে প্রায় ৬৫টি আদিবাসী আমেরিকান ভাষা প্রচলিত। এদের মধ্যে কেচুয়া ভাষা এবং আইমারা ভাষা উল্লেখযোগ্য। কেচুয়ার ভাষার প্রায় ৩০টি উপভাষাতে এখানকার প্রায় ১৫% মানুষ কথা বলে। আন্তর্জাতিক কাজকর্মে স্পেনীয় ভাষা ও ইংরেজি ভাষা ব্যবহার করা হয়।   তথ্যসূত্র    বহিঃসংযোগ   পেরুর ভাষার উপর এথনোলগ-এর রিপোর্ট  বিষয়শ্রেণী:পেরু বিষয়শ্রেণী:দক্ষিণ আমেরিকার ভাষা বিষয়শ্রেণী:পেরুর ভাষা
জহিরুল ইসলাম বাংলাদেশ বিমান বাহিনীর (অব.) উইং কমান্ডার, কক্সবাজার জেলার রাজনীতিবিদ ও কক্সবাজার-২ (কুতুবদিয়া-মহেশখালী) আসনের সাবেক সংসদ সদস্য।   জন্ম ও প্রাথমিক জীবন  জহিরুল ইসলাম কক্সবাজার জেলায় জন্মগ্রহণ করেন।   রাজনৈতিক জীবন  জহিরুল ইসলাম বাংলাদেশ বিমান বাহিনীর উইং কমান্ডার ছিলেন। ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির মনোনয়ন নিয়ে কক্সবাজার-২ (কুতুবদিয়া-মহেশখালী) আসন থেকে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:কক্সবাজার জেলার রাজনীতিবিদ বিষয়শ্রেণী:বাংলাদেশ বিমান বাহিনীর কর্মকর্তা বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য
থাম্ব|বাংলা লিপির বহির্ভূত একটি ব্যঞ্জনধ্বনির আক্ষরিক রূপ মূর্ধন্য পার্শ্বিক নৈকট্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।  আইপিএতে [ɭ] বাংলা লিপিতে এই ধ্বনির কোনও বিশেষ বর্ণ নেই।  এই ধ্বনির উচ্চারণ বাংলা "ল"-এর কাছে। এটি মারাঠি, গুজরাতি, ও দ্রাবিড় ভাষাগুলো ছাড়াও বিশ্বের অনেক ভাষায় ব্যবহার করা হয়।  বিষয়শ্রেণী:আন্তর্জাতিক ধ্বনিমূলক বর্ণমালা বিষয়শ্রেণী:ধ্বনিবিজ্ঞান
শরিফুল রাজ একজন বাংলাদেশী অভিনেতা ও মডেল যিনি পরাণ এবং হাওয়া চলচ্চিত্র দুটিতে অভিনয়ের জন্য পরিচিত।   প্রাথমিক জীবন  শরিফুল রাজ ৮ই নভেম্বর ১৯৯১ সালে ব্রাহ্মণবাড়িয়া জেলার কসবা থানার আলমপুর গ্রামে জন্মগ্রহণ করে। তবে বাবার চাকরির সুবাদে বড় হন সিলেটে। তিনি সিলেটের দি এইডেড হাই স্কুল ও মদনমোহন কলেজে পড়াশোনা করেন। ২০০৯ সালে তিনি ঢাকায় আসেন ও পরে নারায়ণগঞ্জ চলে যান। তবে পরে আবার ঢাকায় ফিরে আসেন ও একটি বেসরকারি বিশ্ববিদ্যালয়ে ভর্তি হন।   কর্মজীবন  শরিফুল রাজ ২০১২ সালে র‍্যাম্প মডেল হিসেবে কাজ শুরু করেন। বিজ্ঞাপনেও কাজ করেছেন।  ২০১৬ সালে শরিফুল রাজের চলচ্চিত্রাঙ্গনে অভিষেক ঘটে। তার অভিনীত প্রথম চলচ্চিত্রের নাম ছিল আইসক্রিম। চলচ্চিত্রটিতে তিনি নাজিফা তুশির বিপরীতে অভিনয় করেছিলেন। চলচ্চিত্রটির মাধ্যমে মিনার রহমান নেপথ্য কণ্ঠশিল্পী হিসেবে যাত্রা শুরু করেছিলেন।  ২০১৯ সালে শরিফুল রাজ অভিনীত দ্বিতীয় চলচ্চিত্র ন ডরাই মুক্তি পায়। চলচ্চিত্রটিতে তিনি সুনেরাহ বিনতে কামালের বিপরীতে অভিনয় করেন।  তারপর তিনি পরিচালক রায়হান রাফির পরাণ, মেজবাউর রহমান সুমনের হাওয়া ও গিয়াস উদ্দিন সেলিমের গুণিন চলচ্চিত্রে অভিনয় করেন।   চলচ্চিত্রের তালিকা   বছরশিরোনাম চরিত্রপরিচালকটীকা ২০১৬ আইসক্রিম নাদিমরেদওয়ান রনিaverage অভিষিক্ত চলচ্চিত্র ২০১৯ ন ডরাই সোহেলতানিম রহমান অংশুaverage২০২০মাইনকার চিপায়সমিরআবরার আতহারজি৫-এ মুক্তি ২০২১বিলাপসানী সানোয়ার, ফয়সাল আহমেদওয়েব চলচ্চিত্র নেটওয়ার্কের বাইরে আবিরমিজানুর রহমান আরিয়ান২০২২ পরাণরোমানরায়হান রাফিBlockbuster হাওয়াইব্রাহীমমেজবাউর রহমান সুমনsuperhit  গুণিনরমিজগিয়াস উদ্দিন সেলিমflop দামালমুন্নারায়হান রাফীaverage২০২৪রক্তজবানিয়ামুল মুক্তাflopআইস্ক্রিনে মুক্তি ২০২৪কাজলরেখাসুচ কুমারগিয়াস উদ্দিন সেলিমflopমৈমনসিংহ গীতিকা অবলম্বনেদেয়ালের দেশমিশুক মনিflopওমরওমরমোস্তফা কামালflopআসন্নকবিহাসিবুর রেজা কল্লোল২০২৫ইনসাফসঞ্জয়   সমাদার   ওয়েব ধারাবাহিক    বছর শিরোনাম চরিত্র পরিচালক টীকা ২০২০  মাইনকার চিপায়  সামির  আবরার আথার  একটি জি৫ ওয়েব চলচ্চিত্র ২০২১  বিলাপ   সানি সানওয়ার এবং ফয়সাল আহমেদ  একটি চলচ্চিত্রধর্মী ওয়েব সিরিজ   পুরস্কার ও মনোনয়ন   বছর  পুরস্কার  বিভাগ  কর্ম  ফলাফল ২০১৯  সিজেএফবি পারফরম্যান্স পুরস্কার  শ্রেষ্ঠ অভিনেতা (সমালোচক)  ন ডরাই     ব্যক্তিগত জীবন  ২০২১ সালে ১৭ অক্টোবর তিনি পরীমনিকে বিয়ে করেন। ২০২২ সালের ১০ জানুয়ারি পরীমনি নিজের গর্ভাবস্থার ব্যাপারে গণমাধ্যমকে জানানোর আগ পর্যন্ত তারা বিবাহের খবর গোপন রাখেন। পরে ২২ জানুয়ারি তারা পুনরায় বিয়ের আনুষ্ঠানিকতা সম্পন্ন করেন। ২০২২ সালের ১০ আগস্ট তিনি পুত্র সন্তানের বাবা হন। বেশ কিছুদিন দাম্পত্য জীবনের টানাপোড়েনের পর ২০২৩ সালের ১৮ সেপ্টেম্বর পরীমনি তাকে বিবাহ বিচ্ছেদের নোটিশ পাঠান।   তথ্যসূত্র    বহিঃসংযোগ        বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মডেল বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:ব্রাহ্মণবাড়িয়া জেলার অভিনয়শিল্পী বিষয়শ্রেণী:বাংলাদেশী পুরুষ মডেল বিষয়শ্রেণী:২১শ শতাব্দীর বাংলাদেশী অভিনেতা
ছাংশা (, Changsha dialect: Tsanso) হচ্ছে হুনান প্রদেশের রাজধানী এবং সবথেকে জনবহুল নগরী যা গণপ্রজাতন্ত্রী চীনের দক্ষিণ দিককার মধ্যাঞ্চলে অবস্থিত। এটি  এলাকা জুড়ে বিস্তৃত এবং উত্তরদিকে য়ুয়েনিয়াং ও ইইয়াং, পশ্চিমে লোউদি, দক্ষিণে শিয়াংথান ও যুজৌ, পূর্বে চিয়াংশির য়িচুন ও পিংশিয়াং অবস্থিত। ২০১০ সালের আদমশুমারি অনুযায়ী, ছাংশায় ৭০,৪৪,১১৮ বাসিন্দা বসবাস করে, যা প্রদেশটির জনসংখ্যার ১০.৭২%। শহরটি ছাং-চু-থান (Chang-Zhu-Tan) মহাপৌরপুঞ্জের অংশ বিশেষ।  ব্যুৎপত্তি  "ছাংশা" নামের উৎপত্তি অজানা। সর্বপ্রথম খ্রিস্টপূর্ব ১১শ শতকে এই নামটির উল্লেখ পাওয়া যায়, চৌ রাজবংশের রাজা ছেংয়ের শাসনামলে: ছাংশা এলাকার একজন সামন্ত "ছাংশা নরম-খোলের কচ্ছপ" () নামে এক প্রকার নরম-খোলবিশিষ্ট কচ্ছপ চৌ রাজার কাছে উপহার হিসেবে প্রেরণ করে। ২য় শতাব্দীতে  ইতিহাসবিদ ইং শাও লেখেন যে ছিন সাম্রাজ্য ঐ এলাকাকে তার আগেকার নাম হিসেবে ধারাবাহিকভাবে ছাংশা নামে অভিহিত করে।Zhongguo gujin diming dacidian 中国古今地名大词典 [Dictionary of Chinese Place-names Ancient and Modern] (Shanghai: Shanghai cishu chubanshe, 2005), 505.   প্রশাসন   মানচিত্র </div>উপবিভাগসরলীকৃত চীনাফিনিনজনসংখ্যা (২০১০ জনগণনা)আয়তন (বর্গকিমি)ঘনত্ব (প্রতি বর্গকিমি)মূল শহরফুরোং জেলা৫২৩,৭৩০৪২১২,৪৭০থিয়েনশিন জেলা৪৭৫,৬৬৩৭৪৬,৪২৮ইউয়েলু জেলা৮০১,৮৬১৫৫২১,৪৫৩খাইফু জেলা৫৬৭,৩৭৩১৮৭৩,০৩৪ইউহুয়া জেলা৭২৫,৩৫৩১১৪৬,৩৬৩ওয়াংছেং জেলা৫২৩,৪৮৯৯৭০৫৪০উপশহর ও গ্রামলিউ ইয়াং শহর১,২৭৮,৯২৮৪,৯৯৯২৫৬নিংশিয়াং শহর১,১৬৮,০৫৬২,৯০৬৪০২ছাংশা উপজেলা (কাউন্টি)৯৭৯,৬৬৫১,৯৯৭৪৯১ thumb|ছাংশা শহরকেন্দ্রে নিয়েনচিয়া হ্রদ   যাতায়াত  ছাংশা সড়কপথ, নদীপথ, রেলপথ, এবং বিমানপথের সাথে ভালোভাবে সংযুক্ত, এবং শিল্পকারখানা, পর্যটক এবং পরিসেবা খাতের জন্য একটি আঞ্চলিক সংযোগস্থল।   নদী  শিয়াং নদী হল  ছাংশার প্রধান নদী এবং লিউইয়াং, লাওতাও, ছিনশু, ও লাওতাও এর প্রধান কিছু উপনদী। উত্তর ছাংশার শিয়ানিং বন্দর থেকে পণ্য আভ্যন্তরীণ ও আন্তর্জাতিকভাবে পরিবহন করা হয়।   তথ্যসূত্র    বহিঃসংযোগ      Changsha Interactive Map, Information on Locations  Changsha Government website   Changsha National High-Tech Industrial Development Zone   বিষয়শ্রেণী:ছাংশা বিষয়শ্রেণী:চীনের শহর বিষয়শ্রেণী:চাংশা বিষয়শ্রেণী:চীনের প্রাদেশিক রাজধানী বিষয়শ্রেণী:খ্রিস্টপূর্ব ১ম সহস্রাব্দে প্রতিষ্ঠিত জনবহুল স্থান
জাতীয় জলপথ ৩ হল ভারতের কেরালা রাজ্যের পশ্চিম উপকূলের একটি অন্তর্দেশীয় জল পথ।এই জলপথ কোল্লাম-কোট্টপুরাম খাল,পশ্চিম তট খাল, চম্পাকরে খাল ও উদ্যোগমমন্ডল খাল নিয়ে গঠিত।এই জলপথের মোট দৈর্ঘ্য ২০৫ কিলোমিটার। ১৯৯৩ সালে এই জলপথ  জাতীয় জলপথ ৩ হিসাবে ঘোষণা করা হয়।এই জল পথে অনেক গুলি জল কপাটিকা জলযান নিয়ন্ত্রণের জন্য । relid=91469 Press Information Bureau of India  তথ্যসূত্র  বিষয়শ্রেণী:পাম্বা নদী বিষয়শ্রেণী:ভারতের জলপথ
বিকনা রেলস্টেশন দক্ষিণ পূর্ব রেল অঞ্চলের আদ্রা রেল বিভাগের অন্তর্গত বাঁকুড়া-মাসগ্রাম লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের বাঁকুড়া জেলার বিকনায় অবস্থিত।  ইতিহাস   বাঁকুড়া ও বর্ধমান জেলার  বাঁকুড়া এবং রায়নগরকে সংযোগকারী পুরানো মিটার গেজ বাঁকুড়া – দামোদর রেলপথ (যাকে বাঁকুড়া দামোদর নদী রেলওয়েও বলা হয়) ১৯১৬-১১সালের মধ্যে ট্রেন চলাচলের জন্য উন্মুক্ত করা হয়। ২০০৫ সালে, বাঁকুড়া – মাসগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। পুরো ট্র্যাকটি ২০১৮-১৯ সালে বিদ্যুতায়িত হয়। তথ্যসূত্র  বহিঃসংযোগ  বিষয়শ্রেণী:বাঁকুড়া জেলার রেলওয়ে স্টেশন বিষয়শ্রেণী:আদ্রা রেলওয়ে বিভাগ বিষয়শ্রেণী:১৯১৬-এ ভারতে চালু রেলওয়ে স্টেশন
বিশ্ব মান দিবস প্রতি বছর ১৪ অক্টোবর তারিখে আন্তর্জাতিকভাবে উদযাপিত একটি দিবস। পণ্য-সেবা প্রভৃতির মান উন্নয়নের লক্ষ্যে বিশ্বব্যাপী কর্মরত বিভিন্ন স্বেচ্ছাসেবী প্রতিষ্ঠানের অবদানের প্রতি সম্মান জানানোর জন্যই এই দিনটির অবতারনা। এই দিনটি মূলতঃ পণ্য-সেবা প্রভৃতির মান উন্নয়ন ও বজায় রাখার প্রতি কর্তৃপক্ষ, উদ্যোক্তা এবং ভোক্তাদের সচেতন করার উদ্দেশ্যেই পালন করা হয়।   উৎপত্তি  ১৯৪৬ সালের ১৪ অক্টোবর তারিখে লন্ডনে বিশ্বের ২৫টি দেশের প্রতিনিধিরা বিশ্বব্যাপী পণ্য-সেবার মান বজায় রাখার জন্য একটি আন্তর্জাতিকভাবে স্বীকৃত মান নির্ধারক সংস্থার বিষয়ে ঐকমত্য পোষন করেন যা পরের বছর থেকে তাদের কার্যক্রম শুরু করে। ঐদিনকে স্মরণীয় করে রাখতেই এ দিবস বৈশ্বিকভাবে পালন করা হয়। ১৯৭০ সাল থেকে আইএসও এই দিনটি পালন করে আসছে। প্রত্যেক বছরই দিবসের প্রতিপাদ্য বিষয় চলমান বিষয়াদিকে ঘিরে নির্ধারণ করা হয়।   তথ্যসূত্র    বহিঃসংযোগ   বিশ্ব মান সংস্থা  বিষয়শ্রেণী:আন্তর্জাতিক উদ্‌যাপন বিষয়শ্রেণী:অক্টোবর উদ্‌যাপন বিষয়শ্রেণী:মান (আদর্শ)
right|60px|বুর্জ খলিফা ...পৃথিবীর উচ্চতম ভবন বুর্জ খলিফা-র সর্বনিম্ন তলা ও সর্বোচ্চ তলার তাপমাত্রার পার্থক্য ১০ ডিগ্রী সেলসিয়াস? ...প্রাচীন সিন্ধু সভ্যতায় মুখের সৌন্দর্য বৃদ্ধিতে নারীরা ঠোঁটে ওষ্ঠরঞ্জনী ব্যবহার করতেন? ...জেরুসালেম মুসলমানদের দখলে আসার পরে জেরুসালেমে আগত বিপুল সংখ্যক ইউরোপীয় তীর্থযাত্রীদের নিরাপত্তার প্রয়োজনীয়তা দেখা দেয় এবং ১০৯৬ খ্রিস্টাব্দে প্রথম ক্রুসেডের পরে নাইট টেম্পলার  সৈনিক বাহিনী তৈরি করা হয় এসব তীর্থযাত্রীদের নিরাপত্তার নিশ্চিত করার উদ্দেশ্যেই? ...জয় বাংলা স্লোগানটি জনসম্মুখে বঙ্গবন্ধু শেখ মুজিবুর রহমান ১৯৭০ সালের ৭ জুনের পূর্বে কখনও ব্যবহার করেন নি? ...সারা বিশ্বে বর্তমানে প্রায় এক শত কোটি মানুষ বস্তিতে বসবাস করেন? ...পশ্চিমবঙ্গের বিধাননগরে অবস্থিত যুবভারতী ক্রীড়াঙ্গন বিশ্বের দ্বিতীয় বৃহত্তম এবং ভারতীয় উপমহাদেশের বৃহত্তম ফুটবল স্টেডিয়াম?
ফিফা, বিভিন্ন কোম্পানির মাধ্যমে, নিম্নোক্ত সম্প্রচারকদের কাছে ২০১৮ ফিফা বিশ্বকাপের সম্প্রচার স্বত্ত্ব বিক্রয় করেছে:  টেলিভিশন  দেশ সম্প্রচারক উল্লেখএটিএনআরটিএসএইচটিএফ১, মিডিয়াসেট স্পেনীয়, বিইন স্পোর্টসটিভি পাবলিকা, টেলিফে, ডিরেকটিভি, টাইসি স্পোর্টসএআরএমটিভিএসবিএস, অপ্টাস স্পোর্টসওআরএফ, ওই২৪আইটিভি, আজটিভিবিটিভি, মাছরাঙ্গা টিভি, নাগরিক টিভি, সনি পিকচার্স নেটওয়ার্কZNS, DirecTVBTRCVRT, RTBFBBC, DirecTVUnitel, Red Uno, DirecTVBHRTGlobo, SporTV, Fox SportsAstroBNTCBSCTV, RDS, TSNCanal 13, TVN, Mega, DirecTV, MovistarCCTV, Migu, YoukuCaracol TV, RCN TV, DirecTVTeletica, Sky, MovistarHRTICRTCyBCČTDR, TV 2Sky, DirecTVAntena 7, SkyRTS, DirecTVTCS, SkyERRDR, TV 2YleTF1, beIN SportsARD, ZDF, Sky Sport, DAZNGPBERTDR, TV 2TV Azteca, Tigo Sports, Sky, MovistarTVC, Sky, MovistarViuTV,  Now TVMTVARÚVTransmedia, K-Vision, SuperPass, USeeTVRTÉKANMediasetTVJ, DirecTVFuji TV, NHK, NTV, TBS, TV Asahi, TV TokyoQazaqstanRTKTVLAOLTVSRG SSRLRTTDMAstroPBSTelevisa, TV Azteca, SKY MéxicoTRMTF1, beIN SportsNTV, MNBRTCGSNRT, KAN, beIN Sports Skynet SportsNOSস্কাই স্পোর্টRatensa, Sky, MovistarNRK, TV 2Corporación Medcom, Televisora Nacional, Sky, MovistarSNT, Telefuturo, TyC, DirecTVLatina, DirecTVABS-CBNTVP, NC+RTP, SIC, SportTVTVRPerviy Kanal, VGTRK, Match TVMediasetRTSMediacorp, Singtel, StarHubRTVSRTVSLOSABC, SuperSport, StarTimesKBS, MBC, SBSMediaset EspañaSCCN, DirecTVSVT, TV4SRG SSR	ELTA, CTS	TrueVisions, true4U, Channel 5, Amarin TVETO TelcoCNC3, DirecTVTRTInterChannel IslandsBBC, ITVBaker Island Howland Island Jarvis Island Johnston Atoll Kingman Reef Midway Islands Navassa Island Palmyra Atoll Wake IslandFOX,  TelemundoMonte Carlo, Canal 10, Teledoce, TyC, DirecTVMediasetVenevisión, DirecTV  Region Broadcaster Ref.CaribbeanDirecTVIndian subcontinentSony Pictures NetworksMiddle East and North AfricaKAN, beIN Sports OceaniaSky PacificSub-Saharan AfricaKwesé Sports, SuperSport, StarTimes, Canal+   রেডিও  Nation/TerritoryBroadcasterRefRTSHSBSORFBTRCVRT, RTBFBHRTRádio Bandeirantes, Rádio Gaúcha, Rádio Itatiaia, Rádio Jovem Pan, Rádio Verdes Mares, Radio Sagres 730, Sistema Globo de Rádio, Super Rádio TupiBNRADN Radio, Radio Bio-Bio, Radio Cooperativa, UCV RadioBlu Radio, Caracol Radio, RCN RadioRadio Columbia, Radio Monumental, Teletica RadioHRTCyBCDRRTSERREurope 1, RTL, Radio France, RMCYleGPBARD, RTL Radio, Radio Hamburg, Radio NRW, Hitradio RTL Sachsen, Hitradio FFH, Antenne Bayern, 89.0 RTLRÚVRRIIRIBRTÉKANRAI, MediasetRJR 94 FMRTKSRG SSRLTTDMMRTTeleRadio-MoldovaRMC SportRTCGSNRTNOSNRKRTP, TSF, Rádio RenascençaRPPVGTRKRTSRTVSLOSABCSBSRTVE, Cadena COPE, Cadena SER, Onda Cero, Radio MarcaSub-Saharan AfricaFrance Médias MondeSRSRG SSRTRTChannel IslandsBBC, talkSPORT   Baker Island Howland Island Jarvis Island Johnston Atoll Kingman Reef Midway Islands Navassa Island Palmyra Atoll Wake IslandFútbol de PrimeraRadio Oriental, Sociedad Anonimas de Television y Radios, Radio Monte Carlo  তথ্যসূত্র  সম্প্রচার স্বত্ত্ব বিষয়শ্রেণী:ফিফা বিশ্বকাপ সম্প্রচার স্বত্ত্ব